கேள்வி: லுக்குட் - சுல்தான் இப்ராகிம் ஷா பற்றி நீங்கள் என்ன அறிந்துள்ளீர்கள்?
பதில்: 18-ஆம் நூற்றாண்டின் முற்பகுதியில், லுக்குட் பகுதிகளில், மலாக்காவைச் சேர்ந்த சீனச் சுரங்கத் தொழிலாளர்கள், ஈயச் சுரங்கத் தொழிலில் ஈடுபடுவதற்கு அனுமதி வழங்கப்பட்டது. சிலாங்கூர் மாநிலத்தின் ஆட்சியாளராக இருந்த சுல்தான் இப்ராகிம் ஷா அந்த அனுமதியை வழங்கினார். அப்போது லுக்குட் நிலப் பகுதி சிலாங்கூர் சுல்தானின் ஆட்சியின் கீழ் இருந்தது. லுக்குட் ஈயச் சுரங்கங்களில் இருந்து கிடைத்த ஈயம், சிலாங்கூர் சுல்தானகத்திற்கு அதிக வருவாயை ஈட்டித் தந்தது. அதனால் சிலாங்கூர் சுல்தான் இப்ராகிம், பினாங்கைத் தளமாகக் கொண்ட கிழக்கிந்திய நிறுவனத்துடன் ஒரு வர்த்தக ஒப்பந்தத்தையும் செய்து கொண்டார்.